jkorsvik/nowiki_second_scrape_merged huggingface dataset:
Geir Falck

Geir Halfdan Falck (født 17. juni 1955) er en norsk musiker. 
Han er kjent som tidligere gitarist i Åge Aleksandersen og Sambandet. Han deltok på platene Ramp og kassetten Mølje og sodd. Etter denne utgivelsen sluttet han i bandet. I 1981 ble han medlem i Bugges Firo. Han var medlem i Tiffany som gitarist. Han spilte også for Tore Johansens Rykte.


== Diskografi ==


=== Åge Aleksandersen & Sambandet ===
Ramp (1980)
Mølje og sodd (1981)
Lys og varme (1984)
Sanger (1990)
Åges beste 1972–1994 (1994)
Mit danske eventyr (2000)
Åge Original (2001)
Åge-boks 1 (2009)


=== Bugges Firo ===
Bugges på boks (1981)
På dansefot (2000)
En swingende jul! (2003)
40 år på norske scener (2007)


=== Tore Johansens Rykte ===
Takk skal du ha/Nå skal varmen bli her (1980)


=== Tiffany ===
Om jag fick va' med dej (1992)


=== Deltar på ===
Barnevisegruppa Erta Berta: Sukkererta (1978)
Gary Holton & Casino Steel: Part II (1982)
Gary Holton & Casino Steel: III Edition (1983)
Gary Holton & Casino Steel: We Did It Our Way (1986)
Gary Holton & Casino Steel: Ruby – The Very Best of Gary Holton & Casino Steel (1995)
Gary Holton & Casino Steel: Anthology (2010)
Konstantin Popchristov

Konstantin Metodiev Popchristov (født 25. september 1947 i Sofia i Bulgaria, død 22. januar 2012) var en norsk musiker og fiolinist.
Han fikk sin klassiske utdannelse i hjembyen, og reiste etter denne rundt om i Europa med forskjellige underholdningsorkestre.
Han spilte fra 1990-tallet sammen Åge Aleksandersen. Han dannet på sluttet av 80-tallet jazztrioen Trio Troika. Han var fast ansatt ved Trondheim Symfoniorkester.


== Diskografi ==


=== Åge Aleksandersen ===
Åges beste 1972–1994 (1994)
Med hud og hår (1995)
Snørosa (1996) med Bjarne Brøndbo, Ulf Risnes og Nidarosdomens Guttekor
Fredløs – Dylan på norsk (1997)
Lys og varme (1997)
Flyg av sted (1999)
Mit danske eventyr (2000)
Gamle ørn (2000)
Åge Original (2001)
Linedans (2002)
Åge-boks 2 (2009)


=== Trio Troika ===
A Good Evening to You (2000)
Til deg (2008)


=== Andre deltagelser ===
Kirkelig Kulturverksted: Til en kvinne (1997)
LoMsk: LoMsk (1998)
Kirkelig Kulturverksted: Kirkelig Kulturverksted 25 år – Varige spor (1999)
Caesars Palace Twelve Caesars Caesars: Love For the Streets (2002)


== Referanser ==
High Speed 2

High Speed 2 (HS2) er en planlagt høyhastighetsbane i England som forbinder London, Birmingham, East Midlands, Leeds, Sheffield og Manchester. Den vil bli Storbritannias andre høyhastighetsbane etter High Speed 1, som knyter London til Kanaltunnelen. HS2 skal bygges i en «Y»-form der London er nederst, Birmingham på midten, Leeds øverst til høyre og Manchester øverst til venstre. Arbeidet på banens første fase er planlagt å starte i 2017 og nå Birmingham innen 2026, og deretter vil arbeidet nå Crewe på «Y»-formens venstre innen 2027 før hele banen er ferdigstilt innen 2033.
Arbeidet styres av det statlige selskapet High Speed Two (HS2) Limited.


== Referanser ==


== Eksterne lenker ==
High Speed Two Limited
John Chibuike

Emmanuel John Chibuike (født 10. oktober 1988) er en nigeriansk fotballspiller som fra 31. desember 2020 er klubbløs.
Han beskrives som en offensiv midtbanespiller med gode tekniske ferdigheter.Chibuike kom til Rosenborg fra svenske Häcken i overgangsvinduet sommeren 2011. I sin debut mot Sarpsborg 08 scoret han sitt første mål for Rosenborg på straffe. I sin debut på Lerkendal scoret han 3 mål. Sommeren 2014 ble han solgt av Rosenborg til den tyrkiske klubben Gaziantepspor, hvor han skrev under en kontrakt på 4 år.


== Referanser ==


== Eksterne lenker ==
(en) John Chibuike – Transfermarkt 
(en) John Chibuike – WorldFootball.net 
(en) John Chibuike – FootballDatabase.eu 
(en) John Chibuike – Soccerway 
(tr) John Chibuike – Mackolik.com 
(en) John Chibuike – Israels fotballforbund 
(en) John Chibuike – Tyrkias fotballforbund 
(en) John Chibuike – FBref 
(es) John Chibuike – as.com 
Profil på RBK.no
Gullfakse

Gullfakse er i norrøn mytologi hesten til jotnen Rungne, og er kjent som kanskje den raskeste hesten i hele Jotunheim. Rungne og Gullfakse red en gang om kapp med Odin og Sleipner. Rungne red etter Odin inn i Valhall og kom der i klammeri med Tor. Rungne utfordret Tor til holmgang, men ble drept. Etter Rungnes' død ble hesten gitt til Tors sønn, Magne.


== Referanser ==
Kristoffer Løkberg

Kristoffer Lie Løkberg (født 22. januar 1992) er en norsk fotballspiller som siden 2019 spiller for Viking. Han har tidligere spilt for Strindheim, Sheffield United, Ranheim og Brann.


== Meritter ==
 Viking FK

NM-cup: 2019


== Referanser ==


== Eksterne lenker ==
(en) Kristoffer Løkberg – Transfermarkt 
(en) Kristoffer Løkberg – WorldFootball.net 
(no) Kristoffer Løkberg – Norges Fotballforbund 
(en) Kristoffer Løkberg – FBref
Jiaolaisletten

Jiaolaisletten (forenklet kinesisk: 胶莱平原, pinyin: Jiaolai Pingyuan) er en nordkinesisk slette. Den ligger mellom høydedragene i det midtre sørlige Shandong og Jiaodonghøydene. I sør og i nord når den ut til kystene. Elvene Jiaolai He 胶莱河, Wei He 潍河, Bailang He 白浪河 og Dagu He 大沽河 drenner over sletten.


== Referanser ==


== Eksterne lenker ==
Artikkel i Baike Baidu
Unn Søiland Dale

Unn Søiland Dale (født  13. april 1926 i Haugesund, død 4. november 2002 i Oslo) var en norsk designer og forretningskvinne. I årene 1955-1957 var hun gift med designeren og tegneren Knut Yran og sammen fikk de datteren Vigdis Yran Dale. Unn Søiland Dale var gift med lege og generalmajor Torstein Dale fra 1962 til hans død i 1975. Sammen fikk de barna Caroline Dale Ditlev-Simonsen og Anders Dale.Søiland Dale er mest kjent som designer og produsent av strikkemønstre, og ullklær. I 1952 begynte hun som design-konsulent for Sandnes Garn for å få penger til garn til egen produksjon. For å få kjøpt strikkegarn til fabrikkpris var betingelsen at garnfabrikken fikk kjøpe mønstrene, og Sandnes Uldvarefabrikk sikret seg derved mønstre til strikkegensere for 100 kroner stykket. Hun solgte sitt første originale Eskimo-mønster i 1952 som håndstrikkoppskrift til Sandnes Uldvarefabrikk. Hun er kjent som designeren av Mariusgenseren i 1954 til filmen Troll i Ord, der Marius Eriksen og Henki Kolstad spilte i filmen iført genseren. Hun solgte strikkeoppskrifter, men aldri retten til produksjon.
Hun etablerte sitt eget firma Lillunn Sport a/s i 1953. Firmanavnet ble senere endret til Lillunn a/s Design of Norway. Hun organiserte håndstrikk rundt i landet, via små sentraler. Firmaet vokste til å bli det største private foretaket som organiserte og eksporterte norsk håndstrikk, med ca åttehundre hjemme-strikkersker rundt i Norge, fordelt på over 100 kommuner. Hun ble første kvinnelige medlem av Norges Indistriforbund, da håndstrikkorganisering ble definert som hjemmeindustri. Hennes mest kjente og populære oppskrifter fra 50-tallet, var Eskimo, Mariusgenser, Finnmark, Nordkapp, Viking, Frisk, Lyn,Snøkrystall / Oslo-genseren og Tomm Murstads Skiskolegenser. 
Søiland Dale kjempet i mange år for retten til å bli kreditert sine egne strikkemønstre. Mot slutten av 1990-årene ble det avgjort i Høyesterett at strikke- og tekstilmønstre skal være likestilt med annen formgiving.På 1980 og 1990-tallet designet og produserte hun håndstrikkede kreasjoner for Christian Dior, Hubert de Givenchy og Jean-Charles de Castelbajac i Paris. I 1981 kalte Aftenposten henne «vår strikkende ambassadør».Hun ble Norges Industriforbunds første kvinnelige medlem, da håndstrikkorganiseringen hennes ble regnet som «hjemmeindustri».I 2002 mottok hun Kongens fortjenstmedalje i gull for sitt livslange pionerarbeide med å fornye og gjøre norsk håndstrikk kjent internasjonalt.


== Referanser ==


== Litteratur ==
To rette og en vrang (Ascheoug 1994). Om Unn Søiland Dales designerliv og strikkeoppskrifter


== Eksterne lenker ==
Det går en ulltråd gjennom mitt liv Portrettintervju i NRK 6. april 2001
Jakob Rosenfeld

Jakob Rosenfeld (født 11. januar 1903 i Lemberg (Lviv) i Det østerrikskungarske rike, død 22. april 1952 i Tel Aviv), i Kina best kjent som General Luo, men der egentlig hadde navnet 羅生特 Luó Shēngtè, tjenestegjorde fra 1947 som helseminister i den provisoriske kinesiske kommunistiske regjering under Mao Zedong.
Rosenfeld var jøde, og fødebyen Lemberg er nå Lviv, en av de største byene i Ukraina. Han vokste imidlertid opp i Wöllersdorf nær Wiener Neustadt. Han tok eksamen i medisin med spesialisering inngen urologi ved Universitetet i Wien. Etter Anschluss ble Rosenfeld deportert til konsentrasjonsleiren Dachau og senere til konsentrasjonsleiren Buchenwald. I 1939 ble han løslatt, men måtte forlate Tyskland innen to uker. Ettersom Kina ikke krevde at jøder måtte søke om innreisevisum, flyktet han til Shanghaighettoen. 
Fra 1941 tjenestegjorde han som feltlege for de kommunistiske styrker under krigen mot japanerne og den kinesiske borgerkrig. På grunn av sin gode innsats gav soldatene han tilnavnet tigerbalsamlegen, ettersonm tigerbalsam ble alment sett på som et legemiddel.
Han valgte å forbli i Kina etter at Nazityskland brøt sammen i 1945, og deltok i Folkets frigjøringshær mot Beijing. Han ble helseminister i den provisoriske regjering i 1947. Det var ikke før i 1949 at han vendte tilbake til Europa for å lete etter slektninger. De fleste av dem viste seg ikke å ha overlevd jødeforfølgelsene. 
Han ble forent med sin søster i Østerrike i 1949.  I 1950, etter forgjeves å ha forsøkt å vende tilbake til Kina, emigrerte han til Israel og ble der gjenforent med sin bror. To år etter døde han av hjertesvikt.
Kina har satt opp en statue av ham, et hospital i Shandong er oppkalt etter ham, og i 2006 var det en stor utstilling om ham i Det kinesiske nasjonalmuseum i Beijing. Utstillingen ble åpnet av president Hu Jintao.


== Litteratur ==
Gerd Kaminski: Jakob Rosenfeld – Ich kannte sie alle. Tagebücher aus China 1941–1949, Löcker-Verlag ISBN 3-85409-363-2
Olderskog Idrettslag

Olderskog Idrettslag er en idrettsforening fra Mosjøen i Nordland. Klubben har sitt nedslagsfelt i bydelen Olderskog, sør for Mosjøen sentrum. OIL har en fotballgruppe, en orienteringsgruppe, og en gruppe som driver med turn og barneidrett.
Olderskogs seniorlag i fotball spiller (per 2016) i 5. divisjon, men klubben var oppe i 3. divisjon i årene 1990–1994, og kom i 1991 foran «storebror» Mosjøen IL på tabellen.Olderskog seniorlag vant serien 2015. Men rykket ikke opp til 4 divisjon, etter 5-1 tap for Bossmo Yttern i opprykkskampen.


== Eksterne lenker ==
Offisielt nettsted 
Norges Fotballforbund: Olderskog IL - Fotball
Kassedagbok

Kassedagbok er ei bok til føring av regnskap, vanligvis i bedrifter, med flere konti for postering av debet- og kreditbeløp. Føring av regnskapsbøker var et fag i videregående skoler som realskole og handelsskole. I kassedagboka føres hvert regnskapsbilag på ei linje med dobbelpostering (debet og kredit) på to eller flere konti som samsvarer med posteringstypen. Ved månedsslutt summeres hver kolonne i kassedagboka separat for hver konto med debet og kredit, og beløpene overføres til ei linje i hovedboka.
Regnskapsmåten gjør det mulig å føre et regnskap med mange typer beløp på en oversiktlig måte. Kontiene i et regnskap, og dermed også i kassedagboka, samsvarer med vanlig kontostandard som sorterer regnskapstallene i regnskapet. Vanlige bilagstyper er inngående fakturaer for varekjøp eller anskaffelser, utgående betalinger, kontantkvitteringer og fakturaer for varesalg, inngående betalinger for salgsoppgjør, utbetalingsbilag for lønn og andre driftskostnader og finansielle disponeringer.
Når regnskap føres på datamaskin er ord som kassedagbok og hovedbok erstattet av et dataprogram som utfører en tilsvarende funksjon. Regnskapsprogrammet leverer en posteringsoversikt eller journal (dagbok) og en regnskapsoversikt (hovedbok). Måten regnskapet føres på samsvarer med gjeldende rettsbetingelser.
Chen Quanguo

Chen Quanguo (kinesisk: 陈全国, født i 1955 i Pingyu i provinsen Henan i Folkerepublikken Kina) er en kinesisk kommunistisk politiker. Han ble i august 2011 partisekretær for den autonome region Tibet.
Han ble medlem av det kinesiske kommunistparti i 1976 og tok eksamen i økonomi ved Zhengzhouuniversitetet, og senere ved Wuhan automotive polytekniske universitet. Han var guvernør for provinsen Hebei fra 2010 til 2011.


== Referanser ==


== Eksterne lenker ==
(en) Chen Quanguo hos China Vitae
Kvittering

Kvittering er et ord som brukes om en regnskapsbekreftelse. Ordet brukes ellers i forskjellige sammenhenger innen regnskap, verbal kommunikasjon, signalering, maskinstyring og elektrisk signalgivning.
Fantasized

Fantasized er et musikkalbum med New Drama, utgitt i 1984. Dette er gruppas debutalbum.


== Sporliste ==
«Tropical Eyes» (Ole Jan Rimstad/Per Arne Strandbakken)
«The Stranger» (Tomas Siqveland/Ole Jan Rimstad/Per Arne Strandbakken/David Chocron)
«Silly Little Willy» (Ole Jan Rimstad/David Chocron)
«Annie» (Ole Jan Rimstad/Gunnar Refsdal/Per Arne Strandbakken)
«You Are the One» (Tomas Siqveland/David Chocron)
«Fantasy Girl» (Ole Jan Rimstad/Gunnar Refsdal/David Chocron)
«Mrs. Junipher» (Sverre Henriksen/David Chocron)
«Stay the Night» (Ole Jan Rimstad/David Chocron)
«Tell Me» (Ole Jan Rimstad)
«Dynamite» (Ole Jan Rimstad)
«Time to Say Goodbye» (Ole Jan Rimstad)


== Medvirkende ==


=== New Drama ===
Ole Jan Rimstad – vokal, gitar, låtskriver
Tomas Siqveland – bass, låtskriver
Per Arne Strandbakken – keyboard, låtskriver
Gunnar Refsdal – trommer, låtskriver


=== Øvrige ===
Sverre Henriksen - produsent, tekniker
Mariann Hennie Hafseng - artwork/coverdesign


== Eksterne lenker ==
Fantasized
Gades Institutt

Gades Institutt er et laboratoriemedisinsk institutt ved Haukeland universitetssykehus og Universitetet i Bergen. Instituttet arbeider med medisinske fag og odontologiske fag innen spesialitetene rettsmedisin/rettsodontologi, patologi, mikrobiologi og immunologi. Instituttet har omfattende diagnostisk virksomhet ved Haukeland universitetssykehus samt forskning og undervisning ved det medisinsk-odontologiske fakultet ved Universitetet i Bergen. Instituttet er mest kjent for sin rettsmedisinske virksomhet. 
Opprinnelsen til Gades Institutt skriver seg fra Fredrik Georg Gade (1855–1933) som i 1905 stiftet et legat på 150 000 kroner til opprettelsen av et patologisk-anatomisk laboratorium ved Bergens kommunale sykehus. De første lokalene ble ferdig i 1911 og instituttet ble innviet 15. mars 1912 med navnet Dr.med. F.G. Gades Pathologiske Institut.Ved 100-årsjubiléet for legatstiftingen i 2005 var det landets største offentlige laboratorium for patologi. Man foretok nær 200 000 bakteriologiske undersøkelser, nær 280 000 prøver av virus og omtrent 300 000 prøver vedrørende immunologi; ved patologisk ble her utført 800 obduksjoner hvert år, 37 000 vevsprøver og 55 000 prøver for kreft.I 1982 flyttet rettsmedisin og patologi til sentralblokken ved Haukeland universitetssykehus, mens mikrobiologi og immunologi er lokalisert til den nye laboratorieblokken som var ferdig i 2009.  


== Referanser ==


== Eksterne lenker ==
Avdeling for patologi, Gades institutt Arkivert 24. september 2015 hos Wayback Machine.
Das Westphälische Dampfboot

Das Westphälische Dampfboot var en sosialliberal og sosialistisk ukeavis som utkom under den tyske Vormärz. Første utgave utkom i januar 1844 under tittelen Weser-Dampfboot. Avisen skiftet navn til Das Westphälische Dampfboot i 1845.
Soi

Soi (thai: ซอย) er betegnelsen på en sidegate i thailandske byer. Hovedgatene kalles Thanon (thai: ถนน)og har navn, og langs begge sider av hovedgaten vil der være soier som er nummererte.Mange soier har egne navn, men disse brukes sjelden ettersom det er lettere å navigere ut ifra nummer enn fra navn: Oddetalls-soier ligger på venstre side av veien, og partalls-soier på høyre side av veien i stigende rekkefølge. Hvis man vet tallet på soien man skal til,e r det bare å følge nummerne, og dersom nummerne er høyere enn den soien man skal til, vet man at man har gått for langt. Soier som er nær hverandre nummerisk, kan ligge veldig langt fra hverandre fysisk. Langs Sukhumvit-veien i Bangkok er det f.eks. langt flere oddetalls-soier enn partalls-soier, noe som gjør at Soi Sukhumvit 53 ligger rett overfor Soi Sukhumvit 36.
Ordet «sidegate» er en dårlig oversettelse av ordet soi, fordi det gir inntrykk av at det er snakk om en veldig liten gate. I mange tilfeller kan dette stemme, mens i andre kan en soi være en svært bred vei, med mer enn ét felt i hver kjøreretning, og egne soier.


== Referanser ==
Ole Georg Moseng

Ole Georg Moseng (født 1. mai 1958) er en norsk historiker. 
Moseng er dr.philos. og er professor i historie ved Universitetet i Sørøst-Norge. Tidligere har han arbeidet ved Universitetet i Nordland og ved Institutt for sykepleievitenskap, Universitetet i Oslo. Han har også arbeidet som oppdragsforsker.Mosengs spesialområde er tidlig moderne historie (perioden fra ca. 1500 til ca. 1850) og medisinsk historie. Moseng  er også mangeårig medlem av soul- og funk-bandet Lodin Lepp, hvor han spiller munnspill og orgel.


== Bibliografi ==
Byen i emning (2006)
Den flyktige pesten (2006)
Det offentlige helsevesen i Norge (2003)
(medforfatter) Norsk historie, bind 1, 750-1537, 2007; bind 2, 1537-1814, 2003, begge Universitetsforlaget
Pesten kommer : svartedauen og verdens pestepidemier (2020)


== Referanser ==


== Eksterne lenker ==
(no) Publikasjoner av Ole Georg Moseng i forskningsdokumentasjonssystemet CRIStin
(no) Publikasjoner av Ole Georg Moseng i BIBSYS
Om Ole Georg Moseng Arkivert 5. oktober 2017 hos Wayback Machine., fra Universitetsforlagets nettsider
Pseudorombkuboktaeder

Et pseudorombkuboktaeder er et polygon som både kan og ikke kan regnes som et arkimedisk legeme, siden alle hjørnene er like, men likevel ikke har en skikkelig symmetri, som andre arkimediske legemer har. Formen er som en rombkuboktaeder med del vridd 45 grader. Antall sider, kanter og hjørner, samt formlene for areal og volum, er det samme som med et rombkuboktaeder.


== Se også ==
Rombkuboktaeder
Mika Ojala

Mika Ojala (født 21. juni 1988 i Pemar i Finland) er en finsk fotballspiller som spiller for den finske klubben FC Inter Turku
Ojala debuterte for Finland den 18. januar 2010 mot Sør-Korea


== Eksterne lenker ==
(en) Mika Ojala – FIFA 
(en) Mika Ojala – UEFA 
(en) Mika Ojala – Transfermarkt 
(en) Mika Ojala – national-football-teams.com 
(en) Mika Ojala – WorldFootball.net 
(en) Mika Ojala – Soccerbase.com 
(en) Mika Ojala – FootballDatabase.eu 
(en) Mika Ojala – Soccerway 
(en) Mika Ojala – EU-Football.info 
(en) Mika Ojala – FBref
Halfdan Wilhelmsens allé (Tønsberg)

Halfdan Wilhelmsens allé (1-45, 2-52) er en gate i Tønsberg sentrum. Den går fra Hvalenkrysset ved Stoltenbergs gate, krysser Vestfoldbanen, opp til sykehuset og ned til Kilen der den møter Ringveien og Valløveien.
Veien er en av Tønsbergs hovedveier og er en del av fylkesveiene 325, 459 og 469. 
Gaten er oppkalt etter skipsreder Halfdan Wilhelmsen (1864-1923). Den het tidligere Valløveien.


== Bygninger ==
Nummer 1A er det tidligere Apoteket Hvalen fra 1926 i Hvalenkrysset. Nummer 1B er Meyers Farvehandel. Nummer 1 på Byfogdløkken er den tidligere Tønsberg Folkeskole bygget i 1914. På andre siden av gaten for nummer 1 ligger Stoltenbergparken, som tidligere var en kirkegård. Etter jernbaneovergangen ligger Tønsberg gamle kirkegård med Mariakapellet fra 1873. I gatens nummer 2 lå Middelskolen, en fire etasjes trebygning fra 1871. Denne het senere Tønsberg Handelsgymnas og Bjørn Farmann videregående skole. Den ble revet i 2007, og erstattet med et midlertidig brakkebygg. 
I krysset med Stenmalveien ligger Sprutparken med en fontene med pingvinskulptur fra 1927 og en statue av Roald Amundsen fra 1933. På andre siden av gaten mot Kaptein Hoffs allé ligger Grinvollparken, den tidligere hagen til Even Grinvoll, innehaver av Tønsberg Farvehandel. Nummer 8 består av leiligheter bygget i 1985. Halfdan Wilhelmsens Allé 12 med åtte leiligheter ble oppført i 1901-1903. Arkitekt var Fredrik Pettersen og byggherren Ludvig Larsen. Bygningen mottok Bevaringsprisen 2013 fra Stiftelsen Gamle Tønsberg.Halfdan Wilhelmsens allé 15, 17 og 19 er Sykehuset i Vestfold, med bygninger fra 1993, 1998 og 2005. Nummer 20 er sykehusets parkeringshus, bygget i 1990, utvidet i 1999 og 2013. Nummer 22 er Halfdan og Ragnhild Wilhelmsens Elevhjem (også Søsterhjemmet) fra 1926, tegnet av arkitekt Otto Scheen. Det er totalrenovert i 2014-2015 og omdøpt til Wilhelmsen House. Nummer 24 var annekset til Elevhjemmet, revet i 2013. Nederst i Sykehusbakken med adresse Håkon Vs gate 25 ligger sykehusets tekniske sentral fra 1991. Deretter går Halfdan Wilhelmsens allé under broen til Vestfoldbanen.
Halfdan Wilh. allé 23B er Heimdal Sekundærstasjon, bygget av Tønsberg Elektrisitetsverk i 1913. Den er utvidet i 1923, 1943, 1959 og 1986. Nummer 34B er Tønsberg nye kirkegård med det tidligere krematoriet fra 1937, tegnet av arkitekt Kristofer Lange. Nummer 25, 27, 29, 31 og 33 er firemannsboliger fra 1949. Nummer 36 er et énetasjes butikksenter med matbutikk.


== Bilder ==

		
		
		
		
		
		
		
		


== Referanser ==
Yammu

Yammu (kanaanittisk Yam) er en hav- og elvegud i ugarittisk mytologi, også kjent under navnet Naharu. Han er sønn av El.
Slangen Lotan (som kjennes som Leviatan i det gamle testamente) er knyttet til Yammu. I Baal-syklusen fra Ugarit er Yammu og broren, dødsrikeguden Motu, i strid med Baal om herredømme i gudeverdenen. Kampen mellom Baal og Yammu kan minne om kampen mellom Enlil og Tiamat i sumerisk mytologi eller mellom Marduk og Tiamat i babylonsk mytologi.


== Referanser ==
Dagan

Dagan (eller Dagon) var en fruktbarhetsgud som er kjent fra flere steder i Midtøsten i oldtiden.
Han ble tilbedt av amorittene som bodde ved øvre Eufrat, og av beboerne i Ebla og Ugarit. I Ugarit var han korn- og fruktbarhetsgud, og et av de to hovedtemplene i Ugarit er viet til ham. Han er både identifisert som den sumeriske Enlil og som et aspekt ved Baal, samtidig som Baal sies å være hans sønn.Han ble av hebreerne gjort til gud for fisk/fiskeri, og fra Bibelen er han kjent som filistrenes gud. 


== Referanser ==
Bjørn Lind (professor)

Bjørn Lind (født 4. oktober 1920 i Oslo, død 27. august 2020) var en norsk medisiner. Han er kjent for sin innsats innen anestesimedisin.Lind var utdannet lege ved Universitetet i Oslo. Han avla i 1948 medisinsk embetseksamen og spesialiserte seg i anestesi ved studier i Oslo, Bergen, København og Bristol. Under Koreakrigen tjenestegjorde Lind som anestesilege ved Norwegian Mobile Army Surgical Hospital (NORMASH). Han arbeidet ved Haukeland sykehus i Bergen og fra 1956 til 1962 var han ved Stavanger sykehus og Rogaland sykehus. Deretter var han fra 1962 til 1988 ved Sentralsykehuset i Akershus. I 1977 ble han dosent i anestesi og ble senere professor. 
Lind bisto Åsmund S. Lærdal i utviklingen av en dukke, internasjonalt kjent som Resusci Anne, som ble benyttet i opplæring i livreddende førstehjelp. Lind var en pådriver for å få munn-til-munn-metoden inn som en del av undervisningen i norsk skole. Han engasjerte seg også i akuttmedisin og for å bedre ambulansetjenesten i Norge. Lind har vært formann i Norsk anestesiologisk forening.Kongen utnevnte i 2011 Lind til ridder av 1. klasse av St. Olavs Orden «for hans innsats innen anestesifaget.» Lind er æresmedlem av Norsk anestesiologisk forening og av European Council of Resuscitasion.


== Referanser ==
Egil Flakk

Egil Flakk (født 23. mai 1932 i Birkenes) er en norsk næringslivsmann og gründer.  Han er bosatt i Ålesund.
Med utgangspunkt i bedriften Spilka, opprinnelig etablert som Spjelkavik Barnevognfabrikk, utviklet Flakk produksjon av vindusbeslag til Husmorvinduet, senere kalt H-Vinduet. Sammen med trevarefabrikker dannet Spilka H-gruppen for produksjon av dette vindusproduktet. Han overtok tekstilbedriften Devold og ledet utviklingen av nye materialer, produkter og bedrifter, Devold AMT og Hexagon Composites. Gjennom Flakk Gruppen har han etablert og investert i næringsvirksomhet som spenner fra energivindmølleindustri til reiseliv.
Flakk har etablert et privat fløtermuseum ved Tovdalselva på Flakk i Birkenes.Kongen utnevnte i 2011 Flakk til ridder av 1. klasse av St. Olavs Orden «for hans innsats for norsk næringsliv.»


== Biografi ==
Rolv Rørhus: Jeg fant, jeg fant. Eventyret om Askeladden fra Sørlandet: Egil Flakk, Brattvåg: UNICOS AS, 2010. ISBN 978-82-92055-37-3


== Referanser ==